CELEX: 32016D0042
Language: hr
Date: 2016-01-15 00:00:00
Title: Provedbena odluka Komisije (EU) 2016/42 оd 15. siječnja 2016. o izmjeni Priloga Provedbenoj odluci (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (priopćeno pod brojem dokumenta C(2016) 209) (Tekst značajan za EGP)

16.1.2016   
            
            
               HR
            
            
               Službeni list Europske unije
            
            
               L 11/10
            
         PROVEDBENA ODLUKA KOMISIJE (EU) 2016/42
   оd 15. siječnja 2016.
   o izmjeni Priloga Provedbenoj odluci (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj
   
      
         (priopćeno pod brojem dokumenta C(2016) 209)
      
   
   (Vjerodostojan je samo tekst na francuskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Direktivom Vijeća 2005/94/EZ (3) utvrđuju se određene preventivne mjere u vezi s nadzorom i ranim otkrivanjem influence ptica te minimalne mjere kontrole koje se primjenjuju u slučaju izbijanja te bolesti kod peradi ili drugih ptica koje se drže u zatočeništvu. Člankom 16. te Direktive propisano je utvrđivanje zaraženih područja, ugroženih područja i daljnjih ograničenih područja u slučaju izbijanja visokopatogene influence ptica (VPIP).
            
         
               (2)
            
            
               U 2015. Francuska je obavijestila Komisiju o izbijanjima VPIP-a podtipa H5 na gospodarstvima na njezinu državnom području na kojima se drži perad te je odmah provela minimalne potrebne mjere kontrole u skladu s Direktivom 2005/94/EZ, uključujući utvrđivanje zaraženog, ugroženog i daljnjeg ograničenog područja u skladu s tom Direktivom.
            
         
               (3)
            
            
               Osim toga, donesena je Provedbena odluka Komisije (EU) 2015/2460 (4) kako bi se uzelo u obzir širenje VPIP-a u Francuskoj te široko daljnje ograničeno područje oko zaraženog i ugroženog područja koje je utvrdilo nadležno tijelo te države članice. To daljnje ograničeno područje obuhvaća nekoliko departmana ili njihovih dijelova na jugozapadu te države članice. Provedbenom odlukom (EU) 2015/2460 među ostalim se predviđa da daljnje ograničeno područje koje je Francuska utvrdila u skladu s Direktivom 2005/94/EZ mora uključivati barem područja koja su u Prilogu toj Provedbenoj odluci navedena kao daljnje ograničeno područje.
            
         
               (4)
            
            
               Francuska je izvijestila o novim izbijanjima VPIP-a izvan područja koja su u Prilogu Provedbenoj odluci (EU) 2015/2460 navedena kao daljnje ograničeno područje. S obzirom na razvoj epidemiološke situacije i rizik od daljnjeg širenja bolesti Francuska proširuje daljnje ograničeno područje oko utvrđenog zaraženog i ugroženog područja.
            
         
               (5)
            
            
               Stoga je potrebno izmijeniti Prilog Provedbenoj odluci (EU) 2015/2460 kako bi se uzelo u obzir proširenje daljnjeg ograničenog područja u Francuskoj.
            
         
               (6)
            
            
               Komisija je razmotrila mjere kontrole koje je poduzela Francuska i uvjerila se da su granice daljnjeg ograničenog područja, koje je utvrdilo nadležno tijelo te države članice, u skladu s člankom 16. stavkom 4. Direktive 2005/94/EZ, dovoljno udaljene od gospodarstava na kojima su potvrđena izbijanja VPIP-a.
            
         
               (7)
            
            
               Kako bi se spriječili nepotrebni poremećaji trgovine u Uniji i izbjegle neopravdane prepreke trgovini koje nameću treće zemlje, nužno je brzo na razini Unije opisati prošireno daljnje ograničeno područje koje je utvrdila Francuska.
            
         
               (8)
            
            
               Provedbenu odluku (EU) 2015/2460 stoga bi trebalo na odgovarajući način izmijeniti.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog Provedbenoj odluci (EU) 2015/2460 zamjenjuje se tekstom iz Priloga ovoj Odluci.
   Članak 2.
   Ova je Odluka upućena Francuskoj Republici.
   
      Sastavljeno u Bruxellesu 15. siječnja 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
   
      (4)  Provedbena odluka Komisije (EU) 2015/2460 od 23. prosinca 2015. o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 339, 24.12.2015., str. 52.).
   
      PRILOG
      
         
            „PRILOG
            Daljnje ograničeno područje kako je utvrđeno u članku 2. stavku 1.:
            
                        ISO kôd države
                     
                     
                        Država članica
                     
                     
                        Naziv (broj departmana)
                     
                     
                         
                     
                     
                         
                     
                  
                        FR
                     
                     
                        Francuska
                     
                     
                        Područja koja obuhvaćaju sljedeće departmane:
                     
                  
                         
                     
                     
                         
                     
                     
                        DORDOGNE (24)
                        GERS (32)
                        GIRONDE (33)
                        HAUTE-VIENNE (87)
                        HAUTES-PYRÉNÉES (65)
                        LANDES (40)
                        LOT-ET-GARONNE (47)
                        PYRÉNÉES-ATLANTIQUES (64)
                        LOT (46)
                        HAUTE-GARONNE (31)
                     
                     
                         
                     
                     
                         
                     
                  
                         
                     
                     
                         
                     
                     
                        Područja koja obuhvaćaju dijelove sljedećih departmana:
                     
                     
                         
                     
                     
                         
                     
                  
                         
                     
                     
                         
                     
                     
                        CHARENTE (16), sljedeće općine:
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        CORREZE (19), sljedeće općine:
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        VEGENNES”